Alanud on Saksamaal töötamisest huvitatud üliõpilastele kandideerimine Eesti ning Saksamaa koostööprojekti, mis võimaldab töötada 2011. aasta suvevaheajal 2 - 3  kuud Saksamaal. Projektis osalevad Eesti Töötukassa ning Saksamaa riiklik Tööamet - Bundesagentur für Arbeit. Töökohta saavad taotleda üliõpilased vanusevahemikus 18-35 eluaastat ning vajalik on tõendatud saksa keele oskus vähemalt kesktasemel. Pakutavad töökohad on enamasti hotellides ja toitlustuses, põllumajanduses ja hoonete puhastuses. Kandideerimine lõpeb 22 jaanuar 2011.